Tamyra Mariama Mensah-Stock (11. lokakuuta 1992 Katy, Texas) on yhdysvaltalainen vapaapainija, olympiavoittaja ja maailmanmestari. Mensah voitti maailmanmestaruuden Nur-Sultanin MM-kilpailuissa 2019 69 kg sarjassa. Hän oli kolmas samassa sarjassa Budapestin MM-kilpailuissa 2018. Mensahilla on myös mestaruus Pan-Amerikan kisoista 2019 68 kg sarjasta. Vuodelle 2021 siirretyissä Tokion olympialaisissa hän voitti kultaa 68 kg painoluokassa.